
26-TA-352: Noteikumu projekts (Grozījumi)
Grozījumi Ministru kabineta 2007. gada 2. maija noteikumos Nr. 296 "Noteikumi par rūpniecisko zveju teritoriālajos ūdeņos un ekonomiskās zonas ūdeņos"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (09.03.2024.)

	Izsludināšana: 19.06.2026. 15:15

	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 30.06.2026.)
Iesakām izdalīt anotācijas 5.4. sadaļas 1. tabulas ierakstu par Eiropas Parlamenta un Padomes 2023. gada 22. novembra Regulu (ES) 2023/2842, ar ko groza Padomes Regulu (EK) Nr. 1224/2009 un attiecībā uz zivsaimniecības kontroli groza Padomes Regulas (EK) Nr. 1967/2006 un (EK) Nr. 1005/2008 un Eiropas Parlamenta un Padomes Regulas (ES) 2016/1139, (ES) 2017/2403 un (ES) 2019/473 (turpmāk - Regula 2023/2842), attiecīgi norādot, ka noteikuma projekta 22. punkts izriet no Regulas 2023/2842 8. panta 2. punkta (skat. izziņas 1. punktu).
Piedāvātā redakcija
-
	Ņemts vērā
Anotācijas 5.4. sadaļas 1. tabula papildināta.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	2.
	Noteikumu konsolidētā versija
22.6. mencu piezveja piekrastē citu zivju sugu komerciālajā zvejā ir atļauta tikai tad, ja atbilstošajos ūdeņos (Baltijas jūras vai Rīgas līča piekrastes ūdeņos) ir noteikts mencu piezvejas limits.
	Priekšlikums (TM - 30.06.2026.)
Atkārtoti aicinām projektā konkretizēt vai anotācijā skaidrot, kas un kā nosaka mencu piezvejas limitu ("ir noteikts mencu piezvejas limits").
Piedāvātā redakcija
-
	Ņemts vērā
Anotācija ir papildināta ar skaidrojumu.
	Noteikumu konsolidētā versija
22.6. mencu piezveja piekrastē citu zivju sugu komerciālajā zvejā ir atļauta tikai tad, ja atbilstošajos ūdeņos (Baltijas jūras vai Rīgas līča piekrastes ūdeņos) ir noteikts mencu piezvejas limits.

	Izsludināšana: 28.05.2026. 09:18

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 11.06.2026.)
Lūdzam anotācijas 1.3. apakšsadaļā un 5.4. apakšsadaļas 1. tabulā norādīt, vai projekta 23. punktā ietvertais noteikumu 38. punkts izriet no Eiropas Savienības tiesību akta (piemēram, vai pārejas noteikums izriet no regulas pārejas noteikumu piemērošanas). Alternatīvi lūdzam pamatot normas nepieciešamību pēc būtības. 
Piedāvātā redakcija
-
	Ņemts vērā
Anotācijas 1.3. apakšsadaļa un 5.4. apakssadaļas 1. tabula precizēta.
Noteikumu projekta 22. punktā ietvertā prasība izriet no Eiropas Parlamenta un Padomes 2023. gada 22. novembra regulas (ES) 2023/2842, ar ko groza Padomes Regulu (EK) Nr. 1224/2009 un attiecībā uz zivsaimniecības kontroli groza Padomes Regulas (EK) Nr. 1967/2006 un (EK) Nr. 1005/2008 un Eiropas Parlamenta un Padomes Regulas (ES) 2016/1139, (ES) 2017/2403 un (ES) 2019/473 8. panta 2. punkta, kurš nosaka, ka attiecībā uz kuģiem, kuru lielākais garums ir mazāks par 12 metriem, 9. pantu, 14. panta 1., 2. un 7.–12. punktu, 15. pantu, 19.a pantu, 21.–24. pantu un 48. pantu Regulā (EK) Nr. 1224/2009, kas grozīta ar šo regulu, minētajiem kuģiem piemēro no 2028. gada 10. janvāra. Noteikumu projektā noteikts, ka regulas prasību attiecībā uz kuģa pozīcijas datu pārraidīšanu izpildei tiks izmantots informācijas sistēmas mobilās lietotnes risinājums.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 11.06.2026.)
Vēršam uzmanību, ka skaidrojums par noteikumu 8.17. apakšpunktā veiktajām izmaiņām neatbilst projekta redakcijai. Proti, anotācijā skaidrots, ka: "Lai atteiktos no prasībām zvejniekiem uz kuģa glabāt visus dokumentus, ņemot vērā dokumentu pieejamību elektroniskajos reģistros, kā atī ar zveju saistīto dokumentu pieejamību informācijas sistēmā, noteikumu projekta 8. punkts (noteikumu Nr. 296 8.17. apakšpunkts) neparedz zvejnieka pienākumu uz kuģa turēt visus prasītos dokumentus, ja tiem ir digitāla piekļuve." Savukārt noteikumu 8.17. apakšpunkts paredz, ka, "ja kuģis zvejo vai izkrauj nozveju ārpus šo noteikumu 1.1. apakšpunktā minētajiem ūdeņiem, glabāt uz kuģa papildu pilnvarojumu (īpašu atļauju) un zvejas atļauju (licenci), kā arī citu dokumentāciju, ko paredz Eiropas Savienības tieši piemērojamie normatīvie akti". Normā nav minēts, ka attiecīgus dokumentus neglabā tad, ja tie ir digitāli pieejami, bet gan tad, ja to neparedz Eiropas Savienības tieši piemērojamie normatīvie akti (turklāt attiecībā uz normā minētajiem dokumentiem - papildu pilnvarojumu (īpašu atļauju) un zvejas atļauju (licenci) - šāda atkāpe nav paredzēta). Attiecīgi lūdzam precizēt anotācijā norādīto problemātiku un risinājumu, sniedzot izmaiņām atbilstošu pamatojumu, vai arī, ja nepieciešams, precizēt projektu.
Piedāvātā redakcija
-
	Ņemts vērā
Noteikumu Nr. 296 8.17. apakšpunkts netiek grozīts.
Ņemot vērā to, ka Īstenošanas regulas 2025/2196 8. pants ''Kuģa identifikācijas dokumenti'' noteic, ka minētajā regulā nosauktie kuģa identifikācijas (nevis zvejas darbību atļaujošie) dokumenti var būt vai nu uz zvejas kuģa, vai arī tiem var būt digitāla piekļuve, norma nav jādublē noteikumos.
Savukārt Latvijas zvejniekam, zvejojot Latvijas Republikas ūdeņos, zvejas darbību atļaujošie dokumenti  - kuģa papildu pilnvarojums vai zvejas atļauja (licence) Latvijas atbildīgajām iestādēm ir pieejami informācijas sistēmā, tāpēc nav nepieciešama šādu dokumentu glabāšana uz kuģa. Līdz ar to noteikumu projektā iekļauta prasība par dokumentu uzglabāšanu uz kuģa, ja zvejo ārpus Latvijas Republikas ūdeņiem, kad inspekcijas var veikt arī citu valstu inspektori, kuriem nav piekļuves informācijas sistēmai.
	Anotācija (ex-ante)
1.3. Pašreizējā situācija, problēmas un risinājumi

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 11.06.2026.)
Lūdzam anotācijas 5.4. apakšsadaļas 1. tabulā skaidrot Padomes 2009. gada 20. novembra Regulas (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (konsolidētās versijas) 9. panta 4. punktā paredzētās rīcības brīvības izmantošanu vai neizmantošanu un sniegt pamatojumu.
Vienlaikus lūdzam izvērtēt tabulā norādīto informāciju par minētās regulas 41. panta ieviešanu projekta 21. punktā, un to precizēt, vai sniegt izvērstāku skaidrojumu par abu normu saistību.
Piedāvātā redakcija
-
	Ņemts vērā
Anotācijas 5.4. sadaļas 1. tabula ir papildināta ar regulas Nr. 1224/2009 9. panta 4. punktā paredzētās rīcības brīvības izmantošanas pamatojumu.
Atsauce uz projekta punktu attiecībā uz regulas Nr. 1224/2009 41. panta ieviešanu ir precizēta.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	6.
	Noteikumu konsolidētā versija
17.5. reņģu zveja ar traļiem – no 12. maija līdz 10. jūnijam. Zemkopības ministrija var mainīt šī aizlieguma sākuma datumu konkrētajā gadā, nemainot kopējo aizlieguma ilgumu, par to paziņojot Igaunijas Republikas atbildīgajām iestādēm. Ja tiek mainīts kopējais aizlieguma ilgums, atbilstoši 1997. gada 6. februārī parakstītajam Latvijas Republikas valdības un Igaunijas Republikas valdības nolīgumam par savstarpējām attiecībām zivsaimniecības jomā ir nepieciešama vienošanās par abām valstīm kopīga zvejas aizlieguma perioda noteikšanu Rīgas līcī konkrētajā gadā;
	Iebildums (TM - 11.06.2026.)
Lūdzam pamatot noteikumu 17.5. apakšpunkta grozījumu nepieciešamību, jo pašreiz skaidrojums anotācijā nav sniegts. Vienlaikus lūdzam skaidrot, kas ir normā minētā vienošanās un kas to slēdz, kā arī vai šī vienošanās tiek slēgta normā minētā starpvaldību nolīguma izpildes ietvaros.
Piedāvātā redakcija
-
	Ņemts vērā
Noteikumu Nr. 296 17.5. apakšpunkts ir precizēts. Redakcija pēc būtības netiek grozīta. Tika veiktas izmaiņas tikai attiecībā uz Rīgas līča ģeogrāfisko nosaukumu.
	Noteikumu konsolidētā versija
17.5. reņģu zveja ar traļiem – no 12. maija līdz 10. jūnijam. Zemkopības ministrija var mainīt šī aizlieguma sākuma datumu, nemainot kopējo aizlieguma ilgumu, ja atbilstoši 1997. gada 6. februārī parakstītajam Latvijas Republikas valdības un Igaunijas Republikas valdības nolīgumam par savstarpējām attiecībām zivsaimniecības jomā ir panākta vienošanās par abām valstīm kopīga zvejas aizlieguma perioda noteikšanu Rīgas līcī konkrētajā gadā;

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 11.06.2026.)
Lūdzam anotācijā sniegt skaidrojumu visām projekta 10. punktā paredzētajām izmaiņām, tostarp pamatot, kādēļ svītrots noteikumu 12. punkta otrais teikums.
Piedāvātā redakcija
-
	Ņemts vērā
Anotācija precizēta attiecībā uz noteikumu Nr. 296 12. punkta otrā teikuma svītrošanu.
	Anotācija (ex-ante)
1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 11.06.2026.)
Lūdzam precizēt un papildināt anotācijā ietverto skaidrojumu par noteikumu 17.4. apakšpunkta izmaiņām. Pirmkārt, lūdzam precizēt teikumu: "Noteikumu Nr. 296 17.4. apakšpunktā ir noteikts, ka zveja ar zivju un plekstu vadiem Rīgas līča piekrastes ūdeņos ir aizliegta." Proti, noteikumu 17.4. apakšpunkts pašreiz spēkā esošajā redakcijā paredz, ka aizliegta ir zveja ar zivju un plekstu vadiem Rīgas jūras līča piekrastes ūdeņos – visu gadu, izņemot zveju ar ēsmas zivtiņu vadu." Papildus aicinām skaidrot, kādēļ svītroti vārdi "izņemot zveju ar ēsmas zivtiņu vadu".
Piedāvātā redakcija
-
	Ņemts vērā
Anotācija precizēta.
	Anotācija (ex-ante)
1.3. Pašreizējā situācija, problēmas un risinājumi

	9.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 11.06.2026.)
Lūdzam precizēt anotācijas 2.3. apakšpunktā sniegto izmaksu novērtējumu attiecībā uz noteikumu projekta 6. punktu, izvērtējot, vai identificētās izmaksas ir tieši saistītas ar konkrēto regulējuma prasību.

Vēršam uzmanību, ka no noteikumu projekta 6. punktā ietvertā regulējuma izriet pienākums uz zvejas kuģa uzstādīt novērošanas sistēmu un nodrošināt kuģa pozīcijas datu pārraidīšanu uz Valsts vides dienesta Zvejas pārraudzības centru. Savukārt anotācijā ietvertais izmaksu novērtējums ir pamatots ar kuģa pozīcijas datu pārraidīšanas biežuma maiņu no vienas reizes divās stundās uz vienu reizi stundā.
Vienlaikus anotācijā attiecībā uz piekrastes zvejniekiem norādīts, ka noteikumu projekta 6. punkts paredz pienākumu nodrošināt zvejas kuģa pozīcijas un kustības uzraudzību un automātisku pārraidi, izmantojot informācijas sistēmas mobilo lietotni, kā arī secināts, ka šī prasība neradīs papildu izmaksas.
Ņemot vērā minēto, no anotācijā sniegtās informācijas nav pietiekami skaidri izsekojams, kuras konkrētās noteikumu projekta 6. punktā paredzētās prasības tiek attiecinātas uz katru no identificētajām mērķa grupām un kurš konkrētais regulējuma elements rada anotācijā norādītās izmaksas. Lūdzam attiecīgi precizēt anotācijā sniegto skaidrojumu un izmaksu novērtējuma pamatojumu, nodrošinot skaidru sasaisti starp tiesību normā noteiktajām prasībām, ietekmētajām mērķa grupām un tām identificēto ietekmi.

Papildus vēršam uzmanību, ka pienākums uzstādīt novērošanas sistēmu un nodrošināt kuģa pozīcijas datu pārraidīšanu uz Valsts vides dienesta Zvejas pārraudzības centru pēc būtības ir atbilstības prasības.
Piedāvātā redakcija
-
	Ņemts vērā
Anotācijas 2.3. un 2.5. sadaļas tika atbilstoši precizētas.
	Anotācija (ex-ante)
2.3. Administratīvo izmaksu novērtējums juridiskām personām

	10.
	Anotācija (ex-ante)
2.3. Administratīvo izmaksu novērtējums juridiskām personām
	Priekšlikums (VK - 11.06.2026.)
Lūdzam papildināt anotācijas 2.3. apakšpunktā sniegto izvērtējumu par noteikumu projekta 3. un 7. punktā paredzēto informācijas sniegšanas pienākumu ietekmi.

Vēršam uzmanību, ka noteikumu projekta 3. punkts paredz pienākumu ziņot Valsts vides dienestam, ja tehnisku iemeslu dēļ zvejas datus nav iespējams ievadīt zvejas darbību ziņošanas sistēmā, kā arī līdz sistēmas darbības atjaunošanai reģistrēt datus informācijas sistēmas mobilajā lietotnē. Savukārt noteikumu projekta 7. punkts paredz pienākumu paziņot Valsts vides dienestam, ja tehnisku iemeslu dēļ nav iespējams pārraidīt kuģa atrašanās vietas datus, un līdz sistēmas darbības atjaunošanai šos datus pārraidīt, izmantojot informācijas sistēmas mobilo lietotni.

Anotācijā norādīts, ka ministrijas rīcībā nav informācijas par tehnisko problēmu gadījumiem, līdz ar to nav iespējams novērtēt administratīvās izmaksas. Vienlaikus vēršam uzmanību, ka datu trūkums par iespējamo gadījumu skaitu pats par sevi neizslēdz pienākumu izvērtēt regulējuma radīto administratīvo slogu. Ja nav iespējams noteikt ietekmēto subjektu vai gadījumu skaitu, administratīvo izmaksu novērtējumu iespējams veikt attiecībā uz vienu subjektu un vienu prasības izpildes reizi, identificējot prasības izpildei nepieciešamās darbības un to izpildei nepieciešamo laiku.
Ņemot vērā minēto, lūdzam izvērtēt noteikumu projekta 3. un 7. punktā paredzēto informācijas sniegšanas pienākumu ietekmi, un veikt administratīvo izmaksu monetāro novērtējumu uz vienu subjektu un vienu prasības izpildes gadījumu.
Piedāvātā redakcija
-
	Ņemts vērā
Anotācijas 2.3. un 2.5. sadaļas tika atbilstoši precizētas.
	Anotācija (ex-ante)
2.3. Administratīvo izmaksu novērtējums juridiskām personām

	11.
	Noteikumu konsolidētā versija
8.13. uz zvejas kuģa uzstādīt novērošanas sistēmu atbilstoši Eiropas Savienības tieši piemērojamos normatīvajos aktos noteiktajām prasībām un šādu ierīču tehniskai specifikācijai, kas ļauj automātiski noteikt kuģa atrašanās vietu, identificēt to un, ievērojot Komisijas 2025. gada 17. oktobra Īstenošanas regulas (ES) 2025/2196, ar ko nosaka sīki izstrādātus noteikumus par to, kā attiecībā uz piekļuvi ūdeņiem un resursiem, zvejniecību kontroli, pārraudzību, inspekciju un noteikumu izpildi, kvotu un zvejas piepūles atvilkšanu, datiem un informāciju īstenojama Padomes Regula (EK) Nr. 1224/2009, un atceļ Komisijas Īstenošanas regulu (ES) Nr. 404/2011, (turpmāk – regula 2025/2196) 23. punkta nosacījumus, nodrošināt kuģa pozīcijas datu pārraidīšanu uz Valsts vides dienesta Zvejas pārraudzības centru; 
	Priekšlikums (TM - 11.06.2026.)
Aicinām precizēt atsauci uz "normatīvajiem aktiem", atsaucoties uz normatīvajiem aktiem noteiktā jomā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktam. Līdzīgi aicinām precizēt arī citas projekta vienības. Papildus aicinām precizēt atsauci uz regulas vienību (proti, 23. pants, nevis punkts).
Piedāvātā redakcija
-
	Ņemts vērā
Noteikumu Nr. 296 8.13. apakšpunkts ir precizēts, papildinot ar atsauci uz normatīvo aktu jomu. Atsauce uz regulas 23. pantu (nevis punktu) precizēta.
	Noteikumu konsolidētā versija
8.13. uz zvejas kuģa uzstādīt tādu novērošanas sistēmu atbilstoši Eiropas Savienības tieši piemērojamos normatīvajos aktos zvejas kontroles jomā noteiktajām prasībām un šādu ierīču tehniskai specifikācijai, kura ļauj automātiski noteikt kuģa atrašanās vietu un identificēt kuģi, un, ievērojot Komisijas 2025. gada 17. oktobra Īstenošanas regulas (ES) 2025/2196, ar ko nosaka sīki izstrādātus noteikumus par to, kā attiecībā uz piekļuvi ūdeņiem un resursiem, zvejniecību kontroli, pārraudzību, inspekciju un noteikumu izpildi, kvotu un zvejas piepūles atvilkšanu, datiem un informāciju īstenojama Padomes Regula (EK) Nr. 1224/2009, un atceļ Komisijas Īstenošanas regulu (ES) Nr. 404/2011, (turpmāk – regula 2025/2196) 23. panta nosacījumus, nodrošināt kuģa pozīcijas datu pārraidīšanu uz Valsts vides dienesta Zvejas pārraudzības centru; 

	12.
	Noteikumu konsolidētā versija
20. Latvijas zvejnieki, zvejojot Rīgas līcī, piekrastē un pārējos Latvijas Republikas teritoriālajos ūdeņos, papildus šo noteikumu 19. punktā minētajos Eiropas Savienības normatīvajos aktos noteiktajam ievēro, ka ir aizliegts pārsniegt šo noteikumu 22. punktā minēto mazizmēra zivju piezvejas apjomu, kā arī pieņemt, apstrādāt, transportēt, glabāt un pārdot šādu sugu zivis, ja svaigas un neapstrādātas tās ir mazākas par:
	Priekšlikums (TM - 11.06.2026.)
Aicinām precizēt atsauci uz Eiropas Savienības normatīvajiem aktiem, norādot uz Eiropas Savienības tieši piemērojamiem normatīvajiem aktiem, vienlaikus precizēt normatīvo aktu jomu. 
Piedāvātā redakcija
-
	Ņemts vērā
Noteikumu projekta 20. punkts precizēts.
	Noteikumu konsolidētā versija
20. Latvijas zvejniekiem, zvejojot Rīgas līcī, piekrastē un pārējos Latvijas Republikas teritoriālajos ūdeņos, papildus šo noteikumu 19. punktā noteiktajam ir aizliegts pārsniegt šo noteikumu 22. punktā minēto mazizmēra zivju piezvejas apjomu, kā arī pieņemt, apstrādāt, transportēt, glabāt un pārdot šādu sugu zivis, ja svaigas un neapstrādātas tās ir mazākas par:

	13.
	Noteikumu konsolidētā versija
22.6. mencu piezveja piekrastē citu zivju sugu komerciālajā zvejā ir atļauta tikai tad, ja atbilstošajos ūdeņos (Baltijas jūras vai Rīgas līča piekrastes ūdeņos) ir noteikts mencu piezvejas limits.
	Priekšlikums (TM - 11.06.2026.)
Aicinām projektā konkretizēt vai anotācijā skaidrot, kas un kā nosaka mencu piezvejas limitu ("ir noteikts mencu piezvejas limits").
Piedāvātā redakcija
-
	Ņemts vērā
Anotācija attiecībā uz noteikumu Nr. 296 22.6. apakšpunkta grozījumiem precizēta.
	Noteikumu konsolidētā versija
22.6. mencu piezveja piekrastē citu zivju sugu komerciālajā zvejā ir atļauta tikai tad, ja atbilstošajos ūdeņos (Baltijas jūras vai Rīgas līča piekrastes ūdeņos) ir noteikts mencu piezvejas limits.

	14.
	Noteikumu konsolidētā versija
28.2.10. veikt ar zvejas darbībām saistīto datu un riska analīzi un, pamatojoties uz šīs analīzes rezultātiem, ja nepieciešams, pieprasīt, lai attiecīgais zvejnieks Latvijas Jūras akadēmijā vai cita kompetentā iestādē vai uzņēmumā veic kuģa dzinēja jaudas fizisko verifikāciju, kas minēta Regulas Nr. 1224/2009 41. pantā;
	Priekšlikums (TM - 11.06.2026.)
Norādām, ka saskaņā ar Komerclikuma 18. pantu termins „uzņēmums” apzīmē organizatoriski saimniecisku vienību un nevis komercdarbības vai saimnieciskās darbības subjektu. Ņemot vērā minēto, lūdzam izvērtēt un nepieciešamības gadījumā precizēt projektu, termina „uzņēmums” vietā izmantojot terminu „komersants” vai „saimnieciskās darbības veicējs”.
Piedāvātā redakcija
-
	Ņemts vērā
Noteikumu Nr. 28.2.10. apakšpunkts un anotācija precizēta.
No normas svītrots konkrētu verifikācijas vietu uzskaitījums (''Latvijas Jūras akadēmijā vai cita kompetentā iestādē vai uzņēmumā"), neparedzot arī alternatīvu institūciju norādīšanu, lai nodrošinātu institucionāli neitrālu un elastīgu pieeju verifikācijas organizēšanai atbilstoši faktiskajai situācijai.
Ņemta vērā arī praktiskā pieredze, ka Latvijā šobrīd nav institūciju, kas veiktu zvejas kuģu dzinēju jaudas fizisko verifikāciju, un nepieciešamības gadījumā šim nolūkam tiek piesaistīti ārvalstu pakalpojumu sniedzēji.
	Noteikumu konsolidētā versija
28.2.10. veikt ar zvejas darbībām saistīto datu un riska analīzi un, pamatojoties uz šīs analīzes rezultātiem, ja nepieciešams, pieprasīt, lai konkrētais zvejnieks nodrošina kuģa dzinēja jaudas fizisko verifikāciju, kas minēta Regulas Nr. 1224/2009 41. pantā;

	15.
	Noteikumu konsolidētā versija
28.2.13. informēt Valsts policiju par gadījumiem, kad inspekcijas laikā ir iemesls uzskatīt, ka zvejas kuģis ir iesaistījies zvejā, kurā izmanto piespiedu darbu. 
	Priekšlikums (TM - 11.06.2026.)
Aicinām sniegt anotācijā izvērstāku skaidrojumu par normas nepieciešamību, ņemot vērā, ka Eiropas Savienības regulas ir tieši piemērojamas. Proti, atgādinām, ka regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad, dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml. Ja norma ietverta, lai noteiktu attiecīgo iestādi, kam sniedzama informācija v.tml., aicinām sniegt attiecīgu skaidrojumu anotācijā.
Piedāvātā redakcija
-
	Ņemts vērā
Anotācija precizēta.
Ņemot vērā, ka regulas Nr. 1224/2009 74. pantā nav noteikta iestāde, kurai Valsts vides dienestam jāsniedz informācija par iespējamā piespiedu darba pazīmēm uz zvejas kuģa, noteikumu projektā ir ietverta norma, kas nosaka attiecīgo iestādi. 
	Noteikumu konsolidētā versija
28.2.13. informēt Valsts policiju par gadījumiem, kad inspekcijas laikā ir iemesls uzskatīt, ka zvejas kuģis ir iesaistījies zvejā, kurā izmanto piespiedu darbu. 



